# PRILOG 2 – TEHNIČKE SPECIFIKACIJE

**Kolone 1-2 ispunjava Naručitelj**

**Kolonu 3 ispunjava Ponuditelj – obavezno**

**Kolonu 4 ispunjava Ponuditelj – prema potrebi**

Ponuđači su dužni ispuniti predloške na sljedećim stranicama:

* Kolona 2 je ispunjena od strane Naručitelja i prikazuje tražene tehničke specifikacija (nije dozvoljena modifikacija istih od strane Ponuditelja)
* Kolonu 3 ispunjava Ponuditelj s detaljima ponuđene opreme koju može poslati i u zasebnom dokumentu (riječ „Da” je dovoljna ako oprema/usluga u potpunosti zadovoljava onu koju propisuje Naručitelj, ali je u tom slučaju potrebno dostaviti odvojeni dokument sa specifikacijom opreme/uputstvima iz kojih je razvidno da se radi jednakovrijednoj opremi/usluzi)
* Kolona 4 omogućava Ponuditelju unos komentara na svoju predloženu opremu te upute za popratnu dokumentaciju ponuđenih stavki.

**Svi tipovi, proizvođači, brendovi, standardi i norme koji su navedeni u tehničkim specifikacijama smatra se da se i na njih odnosi izraz „ili jednakovrijedno“. Eventualna prateća dokumentacija koju Ponuditelj dostavlja kao nadopunu ponudi mora jasno ukazivati na modele odnosno opcije koje se nude. Ponude koje ne identificiraju precizno modele i specifikacije mogu biti odbijene.**

**Tehničke specifikacije navedene u tablici u formatu kontrolne liste koja obuhvaća opremu i zadatke provedbe obavezne su kao minimalni standard svake pojedine stavke tražene robe i jedina su osnova za ocjenu tehničke sukladnosti ponuda. Ponuditelji mogu nuditi i proizvode koji ispunjavaju i više standarde, odnosno tehničke specifikacije, od minimalnih.**

|  |  |  |  |
| --- | --- | --- | --- |
| **1.** | **2.** | **3.** | **4.** |
| **Grupa nabave** | **Naziv grupe i zahtijevane tehničke i funkcionalne specifikacije IKT opreme** | **Ponuđena oprema i tehničke specifikacije  (Navedite točne specifikacije ili upišite „Da“ te priložite odvojeni dokument sa specifikacijom opreme)** | **Napomene, primjedbe, upute na popratnu dokumentaciju** |
| **1.** | **Nabava ERP softvera za integraciju svih poslovnih procesa i edukacija djelatnika za korištenje ERP softvera** | | |
| **Opće tehničke karakteristike** | | |
| Holistički modularni softver mora pripadati u ERP (engl. Enterprise Resource Planning) vrstu informatičkog programa koji integrira aktivnosti različitih poslovnih procesa poduzeća. |  |  |
| ERP mora biti na raspolaganju svim djelatnicima poduzeća (20 djelatnika) u obliku jedinstvene licence. |  |  |
| Dobavljač ERP softvera mora omogućiti prilagodbu dizajna i funkcionalnosti (customizaciju) modula prema zahtjevima korisnika, odnosno željenim načinima funkcioniranja bez dodatnih troškova. |  |  |
| ERP sadrži GUI za rad na PC, web i mobilnim (Android OS) sustavima (smartphone i tablet) putem web preglednika. |  |  |
| ERP se može distribuirati na dva načina: lokalno kod korisnika na serveru koji je na lokaciji tvrtke ili će se moći koristiti direktno sa servera poduzeća koje instalira ERP. |  |  |
| ERP je neovisan o operativnom sustavu, a podržava najmanje Windows, Linux i Mac OS. |  |  |
| ERP omogućava praćenje radnih procesa u realnom vremenu. |  |  |
| ERP omogućava kontinuirani produkcijski rad 24 sata, 365 dana u godini. |  |  |
| Svi podaci uneseni u ERP modele se automatski u određenom vremenskom razmaku moraju kopirati na server poduzeća, a ako dođe do kvara na lokalnom serveru u roku od 30 sekundi korisnici moraju moći pristupiti svojim podacima i nastaviti rad. |  |  |
| Izvještaji iz ERP modula se moraju moći slati na e-poštu ili izvoziti u standardne prijenosne formate PDF i XSLX te prikazivati u aplikaciji u obliku live grafova. |  |  |
| ERP softver mora omogućiti integraciju svih ostalih samostalnih softverskih rješenja (naročito softvera za nabavu, prodaju, financije i računovodstvo) u holističku cjelinu. |  |  |
| ERP softver mora omogućiti informacijsko-komunikacijsku pristupačnost za slabovidne osobe putem prilagodljivog prikaza. |  |  |
| **Jamstvo i servisna intervencija** | | |
| Minimalni jamstveni rok na cjelokupni ERP iznosi 12 mjeseci od uvođenja, uz moguće značajnije nadogradnje po zahtjevu i o trošku Naručitelja. Tijekom trajanja jamstva sve intervencije i dorade pogrešaka ERP softvera snosi Ponuditelj. |  |  |
| Korisnička podrška od strane Ponuditelja mora biti osigurana tijekom prve godine korištenja bez dodatnih troškova, a maksimalno dozvoljeno vrijeme odaziva na servisnu intervenciju iznosi 48 sati po zaprimanju prijave o kvaru sustava. |  |  |
| **Edukacija** | | |
| Generalna i individualna edukacija o korištenju ERP sustava u trajanju od ukupno 10 radnih dana za 20 zaposlenika poduzeća kako bi mogli koristiti sustav u svrhu digitaliziranja njihovih radnih zadataka i novih procesa u tvrtki mora se provesti na dvije lokacije na kojima poduzeće Cadcom d.o.o. posluje: Zagreb i Karlovac (po 5 radnih dana za svaku lokaciju). |  |  |
| **Funkcionalne specifikacije pojedinih ERP modula** | | |
| ERP modul 1 - Strateško planiranje - modul mora potpomoći upravi poduzeća u provedbi tri ključna pod-procesa: planiranju rada, monitoringu i izvještavanja o realizaciji strateških planova na način da se programski mogu odrediti opći i posebni ciljevi, definirati način ostvarenja aktivnosti, određivati pokazatelji uspješnosti, pratiti i evaluirati provođenje plana, definirati rizici u posebnim ciljevima te određivati poveznice s proračunom kao izvorom financiranja. Softversko rješenje mora ponuditi korisnicima ažurnost, fleksibilnost i pravodobno uočavanje odstupanja od ciljanih vrijednosti. Izvještavanje o realizaciji strateških planova prema menadžmentu temeljit će se na specifičnim, upravljačko-relevantnim informacijama u formi izvještaja koji mjere ključne pokazatelje poslovanja (engl. KPI). |  |  |
| ERP modul 2 - Upravljanje imovinom - modul ERP softvera mora pomoći u optimizaciji procesa praćenja i održavanja inventara imovine, optimizaciji opterećenja tehničara, kontroli vanjskih izvođača, praćenje službenih vozila te svih ostalih segmenata koji su povezani s održavanjem imovine. Softver mora pružiti pravovremenu izradu pouzdanih izvještaja relevantnih za donošenje poslovnih odluka, odnosno uspostaviti okvir za praćenje cjelokupnog životnog ciklusa imovine. Proces će se softverom unaprijediti na način da se kvalitetnije odrađuju četiri ključna segmenta životnog ciklusa imovine: planiranje nabave (definiranje zahtjeva/specifikacija, nabavne cijene, izbora dobavljača, upravljanje pokretanjem i instalacijom nove imovine), operativno održavanje (kvarovi, preventivno/prediktivno održavanje, rezervni dijelovi, radni nalozi, garancije, upravljanje zalihama), financijsko upravljanje imovinom (pamćenje transakcija, amortizacija, porezni troškovi, trenutna vrijednost zaliha, vrijednost u slučaju otpisa/zamjene, inventura, identifikacija viškova), planiranje otpisa (kontrola strategije servisiranja, odluke o popravljanju ili mijenjanju, planiranje i praćenje odlaganja, utjecaj poreznog opterećenja). |  |  |
| ERP modul 3 - Upravljanje ljudskim resursima - softver mora omogućiti vođenje detaljne evidencija svih relevantnih informacija o djelatnicima, pratiti razvoj njihovih potencijala, asistirati u obračunu plaća, organizirati godišnje odmore te voditi kvalitetno izvještavanje, kako za management u svrhu kvalitetnije organizacije, tako i za zadovoljavanje normi koje od poslodavca traži država. Putem modula ERP softvera omogućit će se praćenje osnovnih podataka o djelatnicima, kao što su staž, godišnji odmor, bolovanja te informacije važne za praćenje njihovog potencijala, znanja, vještina i školovanja koje su poslodavcu najvažnije. Softver mora omogućiti jednostavan i zaštićen uvid u osobne podatke djelatnika, isplate plaća, stanje obustava, pregled odobrenih i iskorištenih dana godišnjeg odmora, zaduženja imovine itd. IKT rješenje također mora ponuditi bolju komunikaciju pri planiranju i najavi odsustva, koordinaciji i korištenju zajedničkih resursa te planiranje i kontroliranje ulaganja u znanje djelatnika. |  |  |
| **2.** | **Nabava softvera za uvećanje i čitanje ekrana računala** | | |
| Jedna (1) trajna licenca softvera za uvećanje i čitanje ekrana računala koji mora omogućiti uvećavanje i poboljšavanje svega što se nalazi na ekranu do 60 puta. Softver također mora omogućiti postavljanja prikaza što se tiče odabira boja kako bi se smanjilo naprezanje očiju, podešavanje kontrasta, uvećanje ikona ili pokazivača miša. |  |  |
| **3.** | **Nabava softvera za prikupljanje podataka i edukacija za korištenje softvera za prikupljanje podataka** | | |
| Jedna (1) trajna licenca posebno dizajniranog softverskog rješenja za prikupljanje geodetskih podataka na terenu koje omogućava povezivanje s dostupnim javnim servisima na kojima se nalaze prostorni podaci potrebni za rad (katastar, zemljišne knjige, geoportal i dr.) za rad na terenu. Softver se mora moći koristiti i u mrežnom načinu rada kako bi se omogućila lakša razmjena podataka kada na terenu radi više terenskih ekipa. |  |  |
| **4.** | **Nabava softvera za predočavanje podataka i edukacije za korištenje softvera za predočavanje podataka** | | |
| Jedna (1) trajna licenca posebno dizajniranog softverskog rješenja za predočavanje i vizualizaciju prostornih podataka. Funkcionalnosti softvera moraju omogućiti upravljanje prostornim podacima i njihovim osobinama pridruženim u obliku atributa, a sve s ciljem ostvarivanja visoke razine učinkovitosti u odnosu s klijentima, razvijanja sustavnog pristupa u upravljanju infrastrukturom, pojednostavljenja operativnih procesa u poslovanju i povećanja transparentnosti. Softversko rješenje mora omogućit rad lokalno ili putem "cloud-a", te povezivanje s dostupnim javnim servisima na kojima se nalaze prostorni podaci potrebni za rad (katastar, zemljišne knjige, geoportal i dr.). Nabava podrazumijeva i uslugu grupnog tečaja osposobljavanja tima djelatnika (voditelji projekata) koji će raditi na softveru za predočavanje podataka. |  |  |
| **5.** | **FME licenca** | | |
| Jedna (1) trajna lokalna licenca Feature Manipulation Engine (FME) Server licence za integraciju podataka sa naglaskom na upravljanje te integraciju CAD (prostornih podataka) i GIS podataka (geografski informacijski sustavi) ili jednakovrijednog softvera. Softver mora omogućavati konverziju u više tekstualnih, CAD i GIS formata zapisa, uključujući većinu prostorno relacijskih baza podataka, datumske konverzije i transformacije te funkcije za izvođenje geometrijskih operacija nad podacima, ujedinjavanje podataka iz više izvora, objedinjavanje prostornih i atributnih podataka te izvođenje operacija nad atributnim vrijednostima. Softver mora imati ugrađenu mogućnost čitanja i zapisivanja GML formata sukladno INSPIRE direktivi te automatski izvršavati poslove po unaprijed zadanom rasporedu ili na temelju definiranih događaja. Softver treba omogućiti centralizaciju podataka i njihovo stavljanje na raspolaganje različitim sustavima unutar organizacije, preuzimanje i upotrebu podataka u trenutku kada su nastali, njihovo „real-ime“ procesiranje i isporuku za definirane potrebe, razmjenu podataka putem Web-a, e-mail-a i mobilnih uređaja. |  |  |
| **6.** | **Softver za izradu detaljnih 3D modela putem LIDAR sustava** | | |
| Jedna trajna (1) licenca softvera za izradu detaljnih 3D modela stvarnosti iz oblaka točaka dobivenih putem LIDAR sustava te CAD softvera s naprednim mogućnostima parametričnog 3D modeliranja građevinskih informacija (BIM). |  |  |
| **7.** | **Softver za geodetska računanja, vođenje predmeta, izradu elaborata i ispise izvještaja** | | |
| Pet (5) trajnih lokalnih licenci geodetskog softvera koji osim za geodetska računanja služi za vođenje predmeta, izradu elaborata i ispisa izvještaja. Softver mora omogućavati i povezivanje s CAD softverom, digitalnim katastarskim planom (DKP), Zbirkom kartografskih znakova iz 2011, povezivanje na servis „Geoportal", učitavanje i ispis GML datoteka iz OSS aplikacije (DGU GML) te naredbe za izradu prijavnog lista i iskaza površina. |  |  |

Datum: \_\_\_\_\_\_\_\_\_\_\_\_\_\_\_\_2020.g. Za Ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime ovlaštene osobe)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)